b'\n_START_ARTICLE_\nJuodojo kaspino diena\n_START_PARAGRAPH_\nJuodojo kaspino diena\xc2\xa0\xe2\x80\x93 atmintina diena, Lietuvoje minima rugpj\xc5\xab\xc4\x8dio 23 d.\n_START_SECTION_\nIstorija\n_START_PARAGRAPH_\n1939\xc2\xa0m. rugpj\xc5\xab\xc4\x8dio 23 d. Maskvoje Vokietijos u\xc5\xbesienio reikal\xc5\xb3 ministras J. Ribentropas ir SSRS u\xc5\xbesienio reikal\xc5\xb3 liaudies komisaras V. Molotovas pasira\xc5\xa1\xc4\x97 abiej\xc5\xb3 \xc5\xa1ali\xc5\xb3 nepuolimo pakt\xc4\x85, kuris tur\xc4\x97jo \xc4\xaftakos Antrojo pasaulinio karo prad\xc5\xbeiai. Paktas panaikino ir Baltijos \xc5\xa1ali\xc5\xb3, taip pat ir Lietuvos, nepriklausomyb\xc4\x99. Papildomuose slaptuose protokoluose Estija ir Latvija buvo priskirtos SSRS, o Lietuva palikta Vokietijai. Rugs\xc4\x97jo 28 d. J. Stalinas ir A. Hitleris pasira\xc5\xa1\xc4\x97 antr\xc4\x85j\xc4\xaf Vidurio Europos padalijimo akt\xc4\x85, pagal kur\xc4\xaf Lietuva atiduota SSRS._NEWLINE_1989\xc2\xa0m. rugpj\xc5\xab\xc4\x8dio 23 d., prisimindamas Ribentropo\xe2\x80\x93Molotovo pakt\xc4\x85, at\xc4\x97mus\xc4\xaf Baltijos \xc5\xa1ali\xc5\xb3 nepriklausomyb\xc4\x99, Lietuvos S\xc4\x85j\xc5\xabdis sureng\xc4\x97 akcij\xc4\x85 \xe2\x80\x9eBaltijos kelias\xe2\x80\x9c. Akcijos metu Lietuvos, Latvijos ir Estijos gyventojai (apie 2 mln.) susikibdami rankomis sudar\xc4\x97 gyv\xc4\x85 grandin\xc4\x99 per Baltijos valstybes, taip simboli\xc5\xa1kai atskirdami Baltijos valstybes nuo Soviet\xc5\xb3 s\xc4\x85jungos, i\xc5\xa1reik\xc5\xa1dami nor\xc4\x85 b\xc5\xabti laisvais.'